на разглеждания продукт в Съюза.
 (36)
 В съответствие с член 27, параграф 2 от основния регламент бяха проведени консултации относно подбора на извадката с всички известни засегнати производители износители и с ПКНР. Коментари във връзка с предложената извадка бяха получени от жалбоподателя и от трима производители износители, само единият от които е включен в извадката.
 (37)
 Жалбоподателят отбеляза, че Tianjin и Jiangsu са провинциите с най-голямо производство на електрически велосипеди. В това отношение жалбоподателят твърди, че предложената извадка е твърде малка, за да бъде представителна за дружествата, установени в Tianjin, и предложи в нея да бъде включен още един производител износител.
 (38)
 Комисията отбеляза, че две дружества от включените в извадката производители износители или групи от дружества са установени в Tianjin. Поради това Комисията счита, че дружествата, установени в община Tianjin, са достатъчно добре представени.
 (39)
 Един невключен в извадката оказал съдействие производител износител поиска да бъде включен в извадката. Неговото искане се основаваше на три елемента. Първо, дружеството е изнасяло за Съюза чрез свързан търговец. Второ, дружеството е внасяло голям обем влагани материали. Трето, неговото включване би довело до по-голям географски обхват на извадката.
 (40)
 Комисията не прие първите два елемента като критерии за подбор на извадка, която, в съответствие с член 27, параграф 1, следва да се основава на най-големия обем на износ на продукта, предмет на разследването, който може да бъде разследван в рамките на наличното време. Освен това, някои от дружествата, които заявиха своя интерес по време на изготвянето на извадката, са извършвали продажби в Съюза чрез свързан търговец и също така са изнасяли влагани материали. Също така според Комисията предложената извадка разполага достатъчен географски обхват, включващ три от най-важните региони за производство на електрически велосипеди, в резултат на което искането беше отхвърлено.
 (41)
 Един включен в извадката производител износител поиска да бъде изключен от извадката. Неговото искане се основаваше на три елемента. Първо, дружеството е изнасяло по-малък обем от другите четири групи, включени в извадката. Второ, то е представило по-ниски нива на инвестициите, пояснявайки, че сумата, възприета от Комисията, е включвала и инвестициите в други продукти. Трето, то се намира в географски район, който е вече представен от другите дружества в извадката.
 (42)
 Комисията основа подбора си не само на обемите на износа за Европейския съюз, но взе предвид и признаците за предполагаемо субсидиране по време на разследвания период съгласно наличната информация относно последните известни годишни финансови отчети на оказалите съдействие дружества и географския обхват. Въпросният производител износител, с оглед на всички горепосочени фактори, беше счетен за вече представен в подбраната извадка.
 (43)
 С оглед на това Комисията реши окончателната извадка да бъде така предложената извадка.
 1.6. Индивидуално разглеждане
 (44)
 Двама невключени в извадката производители отправиха формално искане за индивидуално разглеждане съгласно член 27, параграф 3 от основния регламент, като представиха отговор на антисубсидийния въпросник, предназначен за производителите износители. Един от тях е група от две свързани дружества, а другият производител няма свързани дружества по отношение на разглеждания продукт. Разглеждането на подобен брой допълнителни искания обаче, в допълнение към петте групи от дружества, включени в